Kitą dieną po to, kai uraganas Katrina smogė Naujajam Orleanui,
mes pagalvojom, kad mums labai pasisekė,
kad dabar viskas bus gerai.
Ir buvo gerai.
Pasirodė saulutė, nuslūgo vanduo.
O tada sužinojom, kad sugriuvo pylimai.
Vanduo ėmė plūsti į miestą,
nebuvo jokios galimybės jį sustabdyti.
Ar galėjot įsivaizduoti, kokia bėda ištiks „Memorial“?
Niekas nežinojo.
Kai mintimis grįžtate atgal į tai, kas nutiko,
kas pirmiausia šauna į galvą?
Kas pirmiausia šauna į galvą?
Turbūt tai, kad tereikėjo penkių dienų.
Tereikėjo penkių dienų, kad sugriūtų gyvenimas.
Kaip šioje situacijoje elgėsi dr. Pou?
- Kaip ji… - Kaip ji…
Kaip apibūdintumėte jos elgesį per tas penkias dienas?
Taip pat, kaip ir visų kitų.
Tokiose situacijose atsiskleidžia tikrasis žmogaus „aš“.
Briskit per vandenį
Briskit per vandenį, vaikai
Briskit per vandenį
Briskit per vandenį, vaikai
Briskit per vandenį
Dievas pasirūpins šiuo vandeniu
Žmogus nuėjo prie upės
Žmogus nuėjo prie upės, Viešpatie
Žmogus nuėjo prie upės
Nuėjo ten pasimelsti
Briskit per vandenį
Briskit per vandenį, vaikai
PAGAL ŠERI FINK KNYGĄ
Briskit per vandenį
Dievas pasirūpins šiuo vandeniu
TREČIA DIENA
Kada mus iš čia evakuosit?
Gerai. Dabar…
Gerai. Dabar turėsim nors šiek tiek oro.
Žinau, kad tvanku. Žinau, kad karšta.
Bet prašau susikaupti ir atidžiai paklausyti.
Kad ir ką jūs nugirdote,
kad ir kokios kalbos besklistų, pasakysiu jums tiesiai šviesiai.
Pralaužtas 17-os gatvės drenažo kanalo pylimas.
Gali būt, kad ne jis vienas. Miesto siurbliai neveikia.
Vanduo plūsta ir plūs.
Ligoninė bus užtvindyta, gal net iki antro aukšto.
Privalome tučtuojau evakuotis.
Kur evakuotis?
Mieste siautėja plėšikai.
Minutėlę. Nežinau, kas vyksta mieste,
bet žinau, kad čia vandens lygis gali pasiekti apie 5 metrus.
Liksime atskirti, be elektros.
O kai bus užtvindytas rūsys, neteksime ir maisto, ir atsargų.
- Jau dabar ima stigt medicinos priemonių. - Kodėl turėtume evakuotis,
jei čia dirba Nacionalinė gvardija?
Nežinau, kiek ilgai jie čia bus.
Jie siunčiami iš vienos miesto vietos į kitą.
O mums reikia iš čia ištrūkti,
kol ligoninė neliko be elektros.
Juk turime generatorius.
Jei vanduo pakils 1,2 metro, jis užpils elektros jungiklius,
ir viskas išsijungs.
Vanduo kyla maždaug 30 cm per valandą.
Blogiausiu atveju turime keturias valandas.
- Nuostabu. - Visa kita - laimės dalykas.
Kaip išgabensim ligonius?
Kalbėjomės su Nacionaline gvardija dėl sunkvežimių.
Tariamės su rangovais, kad atsiųstų greitosios pagalbos automobilių.
Sandra el. paštu bendrauja su „Tenet“, aiškinasi,
ar galima tikėtis privačių sraigtasparnių, ar Pakrančių apsaugos tarnyba…
Ar tai įmanoma? Sraigtasparniai gali čia nusileisti?
Kada paskutinį kartą buvo naudotasi nusileidimo aikštele?
Kai buvo atvykęs popiežius.
Tai buvo 1991 m.
Popiežius čia buvo atvykęs 1987 m.
Nuostabu.
Aštuoniolika metų?
Rimtai?
18 metų nesinaudojot nusileidimo aikštele?
Net jei aikštelė yra tinkama,
garažo liftai nėra prijungti prie pagalbinės elektros sistemos.
Jie neveikia.
Nėra jokių galimybių nugabent pacientus tiesiai į nusileidimo aikštelę.
Kas nors iš jūsų nusimano inžinerijoje?
Bent kiek?
- Kas nors? - Taip.
Eikite su Eriku ir patikrinkite nusileidimo aikštelę.
Nuspręskit, ar ji gali būti eksploatuojama, ar ne.
Nuspręsti? Kaip?
Tiesiog nuspręskite.
- Ką gi, eime. - Gerai.
Rasime būdą, kaip nugabenti pacientus iki aikštelės.
Ką nors sugalvosim.
O dabar prašau jūsų pasikalbėti su savo darbuotojais.
Miesto vanduo yra nešvarus.
Nenaudokite ir negerkite vandens iš čiaupų.
O išpilstyto į butelius vandens turi užtekti 2 000 žmonių…
Sveiki, kalba Vincas. Dabar mes su Ana negalim atsiliepti.
Čia vėl aš, Vincai.
Paskambink, kai tik galėsi, gerai?
Man viskas gerai, bet paskambink.
- Prieikite arčiau, gerai? - Ką sakė susirinkime?
Prašau, prieikite arčiau.
Prašau jūsų visų rimties. Gerai?
Diana? Evakuoja ligoninę.
Kas evakuoja?
„Memorial“. Girdėjau, kad jie išveža visus ligonius.
- Mums teks evakuotis. - Iš šito aukšto?
- Iš ligoninės. - Kada?
Dabar. Tučtuojau.
Mus irgi evakuos? Kaip mes išvešime savo pacientus?
Kas už viską atsako?
- Diana? - Eikite pas savo mamą.
- Kas bus su mumis? - Eikite pas mamą, gerai?
Jėzau, priimk mane prie kryžiaus
Gėrybių kupinas šaltinis
Savo gydančia srove
Trykšta nuo kalno Kalvarijos
Stovėsiu ir lauksiu prie kryžiaus
Amžinai vildamasi ir tikėdama
Kol pasieksiu aukso giją
PRIĖMIMO SKYRIUS
Kitoj pusėj upės
Čia plūsta vanduo.
Jau apsemta automobilių stovėjimo aikštelė.
Lik ten. Lik su mano mama, gerai?
Aš būsiu čia.
Spėju, visame mieste įrengti kontrolės punktai,
žmonės išleidžiami iš miesto, bet į miestą neįleidžiami.
Jei surastume operacijų bazę arba susirinkimo punktą
ir prisistatytume savanoriais,
galėtume patekti į miestą ir nuvažiuoti iki ligoninės.
O jei nuvažiavę sužinotume, kad tavo mama jau evakuota…
O jei dar nebus evakavę?
Kas, jei jie negali evakuotis?
Elektros nėra, vanduo plūsta.
Bet juk tai ligoninė.
Jei nėra elektros, tai - ne ligoninė, o paprastas namas.
Klausyk, kaip bebūtų, verčiau važiuoti ten,
nei sėdėti čia ir tikėtis skambučio, kurio galim ir nesulaukti.
Ji mano mama. Aš jos nepaliksiu.
Reikia susirasti gaisrinę.
Ten turi rinktis avarinių tarnybų darbuotojai,
jei taip, prisiplaktume prie jų ir taip patektume į miestą.
Mes išgelbėsim tavo mamą.
Kad ir ką reikės padaryti, mes ją išgelbėsim.
Siuzana?
- Diana Robišo iš „LifeCare“. - Sveika.
Evakuojat ligoninę?
Taip.
Kodėl aš sužinau tik dabar?
Kaip mes evakuosim savo pacientus?
Esate privati ligoninė. Ir neturite evakuacijos plano?
Mes su niekuo negalim susisiekti. Neturim čia nė vieno savo gydytojo.
Negalite susisiekti su savo vadovybe?
Galima ir taip sakyti.
Išsiaiškinkit, ar jie gali susisiekt su Pakrančių apsauga ar privačiais vežėjais,
ir jei mūsų nusileidimo aikštelė yra tinkama, aš jums pranešiu.
Ir paruoškit man kritinių pacientų sąrašą.
Dauguma jų yra kritiniai.
Duokit man sąrašą, pažiūrėsiu, ką galiu padaryti.
Bet kol kas mes ir patys nesusitvarkome.
Kas gero?
Radau Nacionalinės gvardijos oro pajėgų karininko numerį.
Čia Baton Ružo numeris.
- Jis turi koordinuoti… - Skambinai jam?
- Negaliu prisiskambinti… - O kaip „Tenet“?
- Išsiunčiau kelis el. laiškus, bet… - Siųsk dar. Ir parašyk,
- kad mes neturime laiko. - Aš jiems parašiau…
Jie yra mūsų patronuojančioji įmonė, dėl Dievo meilės.
Parašyk jiems, kad po keturių valandų
nebeturėsim elektros, kad mums reikia pagalbos.
Darau viską, ką galiu.
Žinau.
Pranešk, kai ką nors sužinosi, gerai?
Gerai.
Štai kaip šiandien atrodė miestas.
Sraigtasparniai ir gelbėtojai, keliantys žmones,
šimtus žmonių nuo stogų.
DALASAS
Atrodė, kad Naujasis Orleanas išvengė blogiausio,
tačiau sugriuvus dviem pylimams, miestas pamažu atsidūrė po vandeniu.
Gatvės virto kanalais.
Kurį laiką mieste išsilaikys gyventi netinkamos sąlygos.
Miestas, kuris stūkso žemiau jūros lygio, atsidūrė po vandeniu.
Naktį sugriuvo du pylimai, saugantys Naująjį Orleaną nuo vandens.
Vienas iš 200…
Klausyk, atėjo dar vienas el. laiškas iš Naujojo Orleano „Memorial“…
- Iš kur? - Iš Naujojo Orleano „Memorial“.
Jiems reikia evakuoti ligonius.
Viskas apsemta.
Panašu, kad situacija - labai rimta.
- Ką mums daryt? - Daryt? Na…
Ar yra kokia ekstremalios situacijos procedūra, ar…
Persiųsk kam nors tą laišką.
Laiškai siunčiami visais adresais. Niekas neatsako.
Na, nežinau, ką tau patarti.
Maiklai. Pirminės sąskaitos Pietų Karolinai. Gali pasirašyti?
Gerai.
Dabar?
Iki rytojaus turiu jas išsiųsti.
Galiu padaryt tai vėliau?
- Jas dar reikia atspausdinti. - Tuojau grįšiu.
- Styvai? - Sveikas.
Mums siunčiami el. laiškai.
Uraganas užtvindė vieną mūsų ligoninę,
- ją reikia evakuoti. - Ir?
Jie prašo pagalbos.
- Pagalvojau, ar mes turime… - Mes?
Ar kompanija yra pasirašiusi kokią sutartį su ligonių transportavimo kompanijomis,
o gal yra evakuacijos planas? Ar yra kas nors, kas galėtų…
Apie ekstremalios situacijos planą nieko negirdėjau.
Luizianoje nėra, kas tuo pasirūpintų?
Mes užsiimame verslo plėtra.
Taip.
Bet panašu, kad jiems labai reikia pagalbos.
- Aš nežinau. - Klausyk, na…
Maiklai, palauk.
Kokia to viceprezidento pavardė? Kuris tarnavo Nacionalinėje gvardijoje.
- Kuris? - Portisas, jei neklystu.
- Paieškok jo numerio telefonų sąraše. - Gerai.
- Gerai. Pranešk, kaip seksis. - Gerai. Būtinai.
Alano Portiso kabinetas.
Sveiki. Čia Maiklas Arvinas iš „Tenet“ padalinio Dalase. Norėčiau…
Atsiprašau. Kuo jūs vardu?
Maiklas Arvinas, „Tenet“ verslo plėtros direktorius įlankos regionui.
Turime bėdų Naujajame Orleane.
Viena mūsų ligoninė, mažiausiai viena, prašo skubios pagalbos, ir aš…
P. Portisas atostogauja. Galite palikti jam žinutę.
- Galite su juo susisiekti? - P. Portisas atostogauja.
Užtvindyta ligoninė… kompanijos ligoninė, ir jai reikia skubios pagalbos.
Man labai reikia pasikalbėt su p. Portisu.
- Alio? - Minutėlę.
Gali pagarsinti televizorių?
Čia vandens gylis - 30 cm. Ten - daug didesnis.
Prieš dvylika valandų mes važinėjome šiomis gatvėmis, jos buvo visiškai sausos.
P. Arvinai?
Taip, klausau.
- Jungiu su p. Portisu. - Klausau.
P. Portisai. Maiklas Arvinas.
Esu „Tenet“ verslo plėtros direktorius įlankos regionui.
Taip?
Turime bėdų Naujajame Orleane. Mums siunčiami el. laiškai,
kad vienai mūsų ligoninei reikia skubios pagalbos,
o aš girdėjau, kad jūs tarnavote Nacionalinėje gvardijoje.
Tiesa, taip.
Pagalvojau, gal turite kokių nors kontaktų Nacionalinėje gvardijoje?
- Kam galėčiau paskambinti ir… - Ne. Deja, ne.
Gal žinote, su kuo galėčiau susisiekti ir paprašyti…
Dabar nesu darbe.
Tie laiškai man kelia nerimą. Manau, kad veikti reikia skubiai.
Skambinkit Nacionalinei gvardijai. Jie turėtų kažką koordinuoti.
SANDRAI KORDREI BANDĖT SUSISIEKTI SU NG?
MŪSŲ MANYMU, VISUS SU EVAKUACIJA SUSIJUSIUS REIKALUS
KOORDINUOJA NACIONALINĖ GVARDIJA. SĖKMĖS.
MAIKLUI ARVINUI
NORIT PASAKYTI, KAD PALIEKATE MUS LIKIMO VALIAI?
NE. AŠ JUMS PADĖSIU.
Taip. Norėčiau sužinoti Luizianos Nacionalinės gvardijos
arba Pakrančių apsaugos tarnybos telefono numerį.
Taip, palauksiu.
…lyg to būtų negana. Nepasiruošę ir apstulbę.
…išskrido į saugią vietą.
Nagi. Greičiau.
Daugiau. Štai taip. Gerai.
KUR TU, EKSTREMALIŲ SITUACIJŲ AGENTŪRA?
Kaip mes čia užkelsim 200 pacientų?
Taip.
Klausykit.
- Reikia patikrinti konstrukciją. - Gerai.
Jėzau.
Na, kaip?
Čia visas metalas surūdijęs.
Labai?
Nesuprantu, ar labai. Tik matau, kad surūdijęs.
Gal reikėtų atsinešti medicininį pjūklą.
Perpjauti kurioj nors vietoj metalą ir pažiūrėti, ar jis labai surūdijęs.
Prieš leidžiantis čia sraigtasparniams,
reikėtų tiksliai žinoti, ar ši aikštelė atlaikys tokį svorį.
Aišku.
- Fredi. - Klausau.
Leidžiuosi žemyn. Man reikia pjūklo. Metalo pjoviklio.
- Metalo pjoviklio? - Taip, ir greitai.
Ne.
Ateik čia.
- Aš? - Tu! Ateik čia.
Jums reikia pagalbos?
Taip.
Ekipažas 5-8-5, esu…
- Kur aš? - Baptistų ligoninėje „Memorial“.
Baptistų ligoninėje „Memorial“. Ją reikia evakuoti.
Supratau.
Galiu paimti vieną žmogų.
- Vieną? - Vieną. Paskubėk.
Reikės evakuoti apie 200 pacientų.
Reikia nuspręsti, kurie bus pirmieji ir kurie - paskutiniai.
Manau, kad silpniausi pacientai,
tie, kuriems reikia gyvybės palaikymo įrangos,
turi būti evakuojami pirmieji.
Reanimacijoje tokių - virš 20.
Jei neturėsime elektros, negalėsim nė vienu pasirūpinti.
Kaip ir naujagimiais, kurie prijungti prie ventiliatorių.
Jie neišgyvens.
Turime septynias moteris su komplikuotu nėštumu, šešis pacientus,
kuriems reikia dializės, ir du, kuriems persodinti kaulų čiulpai.
Visiems jiems yra būtina skubi pagalba,
po to evakuosime stabilesnius pacientus,
tada civilius ir šeimas, po to - personalą ir galiausiai - gydytojus.
Atsiprašau.
Sutinkate?
Taip.
Gerai. Nacionalinė gvardija pažadėjo
išvežti sunkvežimiu 35 pacientus iš terapijos ir chirurgijos skyrių.
Tik trisdešimt penkis?
Man taip buvo pasakyta. Jie…
Atskrido sraigtasparnis. Aikštelėje nusileido sraigtasparnis.
Kaip sraigtasparnio pilotas sugalvojo…
Aš ten stovėjau. Ėmiau mojuoti. Jis pamanė, kad duodu jam signalą.
- Jis sako… - Jį atsiuntė „Tenet“?
- Kiek dar jų atsiųs? - Paklausykit.
Jis sako, kad gali paimti vieną pacientą, bet liepė paskubėti.
- Ką? Vieną? - Vieną.
- Naujagimį. Evakuokit naujagimį. - Gerai.
Sandra, sraigtasparnių aikštelė veikia.
- Pranešk apie tai „Tenet“. - Gerai. Supratau.
Karen, sraigtasparnių aikštelė veikia. Ruoškite savo pacientus evakuacijai.
Pirma evakuojam naujagimius ir ligonius iš reanimacijos.
Supratau.
Pradėsim evakuoti ligonius, gerai? Ruoškimės.
Gerai. Atskrido sraigtasparnis.
Neškit silpniausią kūdikį. Ir ruoškite kitus.
- Vežam Edmondsų kūdikį. - Gerai.
Nagi. Užkraunam tas duris.
Čionai.
Styvai. „Memorial“ pranešė…
Minutėlę.
„Memorial“ pranešė, kad sraigtasparniai gali leistis jų aikštelėje.
Baton Ružo ligoninė pasirengusi priimti ligonius.
Bandau susisiekti su keliomis privačiomis sraigtasparnių kompanijomis,
pagalbą siūlo ir kelios ligoninės iš Atlantos.
Ne. Jokių…
Kompanija sako, tai - Pakrančių apsaugos ir Nacionalinės gvardijos darbas.
Aš su jais susisiekiau. Jie žino situaciją.
Atlanta nori padėti.
Maikai, čia ne tas pats, kas išskraidinti nukentėjusįjį iš avarijos vietos.
Tai - potvynis. Gelbėjimo operacija. Supranti?
Tai - kariškių darbas. Tegul jie ir rūpinasi, gerai?
Gerai?
Gerai.
Taip, klausau.
„Memorial“ priima sraigtasparnius, bet kreipsimės į Pakrančių apsaugos tarnybą.
Taip, aš jus informuosiu.
…panašu į pasaulio pabaigą.
Vanduo ir toliau sparčiai kyla,
ir, pasak mero Rėjaus Neigino, jei kariuomenės inžinierių korpusas
nesugebės sutvarkyti pylimo įlaužos, iki vakaro
visas Naujojo Orleano centras, net aukščiau jūros lygio esantys rajonai
gali atsidurti po vandeniu.
Atsargiai.
Atsargiai. Pasukam. Gerai.
- Tiesiog… - Skaičiuoju iki trijų.
- Gerai, pasiruošę? Eime. - Vienas, du, trys.
Gerai.
Taip. Laikykim lygiai.
- Pamažu. - Atsargiai, laiptai.
- Pamažu. - Gerai, sukamės.
Pasiruošę? Žiūrėkit po kojomis.
Štai taip, gerai.
- Daugiau nepakeliu. - Gerai.
Lėčiau. O Dieve.
- Nagi. - Gerai.
Viskas gerai.
Palaukit. Jai reikia duot deguonies.
- Minutėlę. - Kaip ji?
Viskas gerai? Paskubam.
Gerai, pasiruošę?
Bičiuliai, užkėlėm.
Ką jūs darėt, po galais? Kur taip ilgai užtrukot?
- Liftas neveikia. - Tada ką nors sugalvokit.
Žmonėms reikia pagalbos, negaliu švaistyti laiko laukdamas.
Kelkit ją vidun. Nagi. Greičiau.
- Laikas skristi. - Nagi.
Dabar atsitraukit!
- Traukitės atgal. Nagi! - Ji negrįš.
Gerai!
Kylam, greičiau!
Jei naujagimius išskraidinsime sraigtasparniais,
35 pacientus išgabens Nacionalinė gvardija,
kas liks?
Šimtas penkiasdešimt pacientų, plius gydytojai, personalas ir civiliai.
Reikia nuspręsti, kokia tvarka evakuosime ligonius.
Dirbtinio gyvybės palaikymo atsisakę ligoniai evakuojami paskutiniai.
Kodėl?
Todėl, kad jie jau pasirašė atsisakymą dėl dirbtinio gyvybės palaikymo.
Nurodė, kad atsisako būti gelbėjami.
Na, tai, ne…
Tas atsisakymas nereiškia, kad nereikia gelbėti žmogaus.
Jis reiškia, kad žmogus atsisako dirbtinio gyvybės palaikymo.
Na, prieš pasirašydamas tokį atsisakymą pacientas turi gauti patvirtintą…
Ne. Tai…
- Tu neteisingai supranti esmę. - Ne, Ričardai.
Kodėl turėtume suteikti pirmenybę šiems pacientams?
Reanimacijoje yra tik keturi pacientai, pasirašę tokį atsisakymą. Keturi.
Kalba eina apie kraštutinį atvejį.
Jei galima išgelbėt keturis ligonius, o ne mirtinai sergančius, negi…
Manau, šiame pokalbyje turėtų dalyvauti Siuzana.
Ji čia už viską atsakinga, ar ne?
Stojam.
Važiuojam. Nagi.
Galit važiuoti.
Gerai. Štai taip.
Lėčiau. Pataupykit, gerai?
Gerai. Ir nepamirškit apie save,
nes jeigu jūs dehidratuosite, niekam nebepadėsit.
Džeine?
Kas čia vyksta? Kodėl atjungtas širdies monitorius?
Mums buvo pasakyta nutraukti nebūtinosios pagalbos teikimą,
- nes evakuojami ligoniai. - Pasakyta? Ir kas jums pasakė?
- Dr. Kukas pasakė, kad… - Man nerūpi, ką jis pasakė.
Ji - mano pacientė. Prijunkit monitorių.
Reikia atsiklausti dr. Kuko.
Nesupratau?
Reikia atsiklausti daktaro…
Nieko nereikia klausti. Prijunkit monitorių.
Žinote, ką? Velniop.
Slaugytoja, juk pasakiau nutraukti nebūtinąją pagalbą.
Šiai moteriai pagalba yra būtina. Ji turi būti nuolatos stebima.
- Aš… - Atjunkite širdies monitorių.
- Jei norite ką nors pasakyti… - Nejunkit tol, kol aš nepasakysiu.
- Ji yra mano pacientė. Mano pacientė! - Neturime laiko tokiems niekams.
Aš esu atsakingas už šį aukštą ir pasakiau jums, ką daryti.
Ir joks internas man čia neaiškins.
Supratai mane?
Po galais…
DŽEFERSONO APYGARDOS PRIEŠGAISRINĖ TARNYBA
Kas čia viršininkas?
Tas vyrukas.
Ačiū.
Jūs tik švaistote laiką.
Pone, jūs čia viršininkas?
Kas jūs?
Mes norime padėti.
Jei važiuojate į Naująjį Orleaną, gal galėtume kuo padėti?
- Civilių mes neimam. - Mes ne šiaip civiliai.
Aš esu paramedikė.
Koordinuoju skubios medicininės pagalbos programą Nunezo bendruomenės koledže.
Galit paskambinti ir paklausti, aš - Sandra Leblank.
Aš išmanau, ką daryti, ir noriu padėti.
Džimi! Atnešk blankus!
Užsiregistruokit.
Įrašykit pavardes, išsilavinimą, artimiausius giminaičius.
Turite nemažai pagalbininkų. Kada ruošiatės pajudėti?
- Nežinau. - Ko laukiat?
Kad kažkas sugalvotų, ką su mumis daryti.
Atvažiavo Nacionalinės gvardijos sunkvežimis.
Deguonies lygis - geras.
- Viskas gerai. Prijungta prie deguonies. - Gerai.
AUKŠTIS - 2,74 M
Važiuojam. Gerai, atsargiai.
Kaip jūs? Viskas gerai?
- Už tavęs. - Viskas gerai.
Jai viskas gerai.
Atsargiai.
Viskas. Daugiau netilps.
- Gerai, keliam? - Atsargiai.
Viskas gerai, širdele. Keliam.
- Kur juos vešit? - Į Teksasą.
Tai - artimiausia ligoninė?
Kur mums pasakė, ten ir važiuojam.
Laikom jus.
Kur, sakė, mus veža?
Saugokit galvas, kol išriedėsim per išvažiavimą.
Gerai, tvarka.
Gerai, viskas.
Paėmėt tik 20 pacientų. Mums sakė, kad paimsit 35.
Daugiau netilps.
- Kada atvažiuos kitas sunkvežimis? - Kai tik galės. Jūs važiuojat?
Važiuokit.
Ne, tu važiuok.
Viskas gerai. Ką aš tam Teksase veiksiu?
Gerai. Viskas gerai.
O ką mums daryti?
Viskas gerai. Netrukus atvažiuos kitas.
Netrukus atvažiuos kitas.
Viskas. Gerai.
Važiuok.
Visiška nesąmonė.
Kur sraigtasparniai?
Šūdas.
Kur sraigtasparniai, bliamba?
Pranešk kam nors, kad nėra sraigtasparnių.
Šūdas.
Traukitės!
Siuzana, mes negalim sustabdyti vandens. Jis užlies skydus.
Generatoriai išeis iš rikiuotės.
Sakei, kad turime keturias valandas.
Sakiau, geriausiu atveju turim keturias valandas. Dabar beturime minutes.
Siuzana. Sraigtasparnių nėra.
Naujagimius nunešėm į aikštelę, bet sraigtasparnių ten nėra.
Sandra? Kur sraigtasparniai?
Naujagimiai aikštelėje.
Aš nežinau. Man sakė, kad jie bus.
Sraigtasparnių reikia tučtuojau!
KUR SRAIGTASPARNIAI?
MUMS REIKIA EVAKUOTI KŪDIKIUS. MALDAUJU.
Po užklupusio uragano Katrina žmonės tebėra įstrigę,
vildamiesi, kad sraigtasparnis nuskraidins juos į saugią vietą.
Nusivylimas dėl valdžios neveiksnumo
perpildė kantrybės taurę.
Lekia karčios kritikos strėlės. Naujojo Orleano meras.
Judinkit užpakalius ir pradėkit kažką daryti.
Atėjo laikas pagaliau išspręsti didžiausią krizę šios šalies istorijoje.
MUMS SKUBIAI REIKIA PAGALBOS.
- Gerai. - Mes neišgelbėsim skydų!
Taip, dingstam iš čia. Čia pernelyg pavojinga. Nagi.
Paskubam.
Slaugytoja, viskas bus gerai?
Be elektros ventiliatoriai neveiks.
Prasidėjo paieškos ir gelbėjimo operacijos
po didžiausios gaivalinės nelaimės, užgriuvusios Jungtines Valstijas.
…didžiulė problema,
nes Kresent Sitis yra žemiau jūros lygio.
Atėjo tamsi naktis.
Girdisi žmonių šūksniai, jie prašo pagalbos.
Girdisi šunų inkštimas.
Jie visi yra įstrigę. Ir visi tikisi, kad kas nors juos išgelbės.
Bet atėjus nakčiai, gelbėjimo operacijos buvo sustabdytos.
Vanduo tebeplūsta į miestą. Padėtis blogėja.
Šimtai, jei ne tūkstančiai žmonių
įstrigo ant stogų arba savo namų pastogėse ir laukia, kol bus išgelbėti.
Pavojų kelia ne tik potvynio vanduo.
Smurtas, plėšikavimas, snaiperiai. Padėtis - labai pavojinga.
Naujajame Orleane pasigirdo kalbos
apie galimą dviejų ligoninių evakuaciją.
Tačiau ką tik sužinojome, kad šie veiksmai buvo sustabdyti.
Pranešama apie daugybės pylimų
visame mieste griūtį.
Vanduo kyla, miestą ištiko chaosas ir krizė.
Neįsivaizduoju, kaip perteikti, kas čia iš tikrųjų vyksta.
Manau, žmonės tiesiog nesupranta…
Po vandeniu nyra vienas rajonas po kito.
Įstrigusių, dingusių ir žuvusių žmonių skaičius - nežinomas.
Gal lašelį vandens?
- Dabar geriau? - Siuzana. Kaip jums sekas?
Sveika. Tiesiog nenoriu trukdyti mamai.
Jūs visą dieną ant kojų. Pamaniau, kad galiu padėti.
Praneškit visiems savo skyriaus darbuotojams,
kad daugiau Nacionalinės gvardijos sunkvežimių nebus.
Per aukštas vandens lygis,
jie išsiveda savo žmones.
O kaip mūsų žmonės?
Vadovybė daro viską, ką gali.
Ligoninės liko be vandens ir be elektros.
Kiek ilgai jos išsilaikys?
Kaip iš miesto evakuoti kritinius ligonius?
Turime labai mažai maisto, mažai vandens.
Maistas normuojamas.
Labiausiai neramina tai,
kad dauguma ventiliatorių yra su baterijomis,
o atsarginių baterijų nebeturime.
Kai baigsis baterijos, jie, deja, mirs.
Ką tik Naująjį Orleaną sudrebino galingi sprogimai.
Mieste padėtis nebekontroliuojama, ima įsigalėti anarchija…
Nieko negirdėt? Negavom nurodymų važiuoti?
Ne.
Jėzau.
Gerai. Velniop.
Surask artimiausią gelbėjimo operacijų bazę. Daugiau nesiruošiu čia sėdėti.
Supratau.
Ką gi, pirmyn. Ruoškitės. Mes išvažiuojam.
Paskubam. Susiraskit vietą mašinoje.
Ir pasiimkit vandens.
- Pagaliau. - Eime.
- Kur važiuosim? - Nežinau, bet bent jau pajudėsim.
Nepamirškit žibintuvėlių. Jų prireiks.
Gerai. Pirmyn. Pasiimkit atsargines baterijas.
Judinamės.
Dedam įrangą.
Nieko nėra brangesnio už gyvenimą, ar ne?
Absoliučiai nieko.
Žinau. Patikėkit, aš žinau.
Bet vis viena ačiū, kad priminėt.
Berniukas ar mergaitė?
Nežinau.
Tikrai? Negali būti.
Gyvenimas mums šykšti staigmenų.
Tikrų, gerų staigmenų.
Dievulis viena staigmena mane apdovanojo, dabar laukiu, kol ją man atskleis.
Na, tik neliūdėkit.
Jei jums liūdna, ir man bus liūdna.
Mes abu turime dėl ko gyventi.
Galvokim apie tai.
Gerai.
Diana.
Diana, miršta ligonis.
Kas atsitiko?
Nėra pulso. Jis nustojo kvėpuoti.
Jis miršta, bet nėra pasirašęs atsisakymo dėl dirbtinio gyvybės palaikymo.
Eik į „Memorial“. Pasakyk, kad miršta ligonis. Reikia gydytojo.
Atvešiu reanimacinę lovą.
Klausykit, man reikia gydytojo.
- „LifeCare“, 7-am aukšte. Ligonis miršta. - Patys negalit pasirūpinti?
Mes neturim gydytojų. Mums reikia pagalbos.
Dr. Pou, septintame aukšte miršta ligonis.
Bėgu. Kvieskit reanimatologą.
- Kur? - Čionai.
Įtampa.
- Atsitraukit. - Atsitraukėt?
Atsitraukėm.
- Įtampa. Viskas gerai? - Gerai.
- Spauskit. - Kas atsitiko?
Septyniasdešimt trejų vyras, dešiniojo plaučio uždegimas, LOPL,
kolitas, diabetas, protarpinis širdies ritmo sutrikimas.
- Kiek laiko tai tęsiasi? - Dešimt minučių.
Varge mano.
- Antra adrenalino dozė. - Bandyk dar kartą.
Širdies plakimo nėra.
Gerai, dirbam toliau.
Jį reikia intubuoti. Nutraukit širdies masažą.
Paskubėkit.
Širdis neplaka.
Nieko.
Darykit širdies masažą.
Nieko.
Jokios reakcijos.
Intubuotas. Leidžiu orą.
Gerai. Nėra kraujospūdžio. Tęskit širdies masažą.
Na, kaip?
Jokių gyvybės ženklų. Gerai, tęsiam.
Širdis plaka?
Ne.
Nagi.
Nutraukit širdies masažą.
Mirties laikas - 22.15 val.
Taip viskas ir prasidėjo.
Mes tamsoje. Atkirsti. Be elektros.
Padarėte viską, ką galėjote.
Viską, ką galėjote.
Ačiū.
Taip. Jūs nesuprasit, kaip mes jautėmės.
Net mums, gydytojams, mirtis yra…
sukrečiantis dalykas.
Mes gelbstim gyvybes. Gelbstim žmones.
Bet vietoje to, kad gelbėtume gyvybes…
Viskas apsivertė akimirksniu.
Mes negalėjom užkirsti kelio tam, kas buvo toliau.
Aš negalėjau užkirsti tam kelio.
Kam negalėjot užkirst kelio, daktare?
Negalėjot išgelbėti žmonių nuo mirties?
Ar nuo nužudymo?
Išvertė Laima Banionienė